
MAVZU: MODDA HAQIDA MOLEKULYAR-KINETIK TASAVVURLAR.
Kundalik turmushimizda uchraydigan jismlar (ayniqsa qattiq va suyuq jismlar) bizga yaxlit, ya’ni ularni tashkil qilgan modda bilan butunlay to‘ldirilgandek tuyuladi. Atrofimizdagi tashqi muhit bevosita ta’sir qiluvchi bizning sezgi organlarimiz shunday tuzilganki, moddaning bir butunligi, uzluksizligi bizga uning asosiy va shubhasiz xossasidek tuyuladi. Holbuki, juda ilgaridan ma’lum bo‘lgan qator hodisalar shundan darak beradiki, jismlarni bir butun, uzluksiz deb qabul qiluvchi bizning sezgi organlarimiz shubhasiz jismlarning asl xossalariga nisbatan yanglish tasavvur beradi. 
Masalan, tashqi ta’sir ostida yoki isitish va sovitish natijasida jismlar o‘z hajmlarini o‘zgartirishi — kengayishi yoki torayishi mumkin ekanligi hammaga ma’lum. Bu barcha jismlarga taalluqli bo‘lib, turli jismlar uchun turlichadir. Agar jismlarni bir butun (yaxlit) deb olinsa, jismni tashkil qilgan modda uning butun hajmini to‘ldirib olgan deb hisoblansa, jismlar hajmining bunday o‘zgarishini tushunish qiyin bo‘ladi. Agar aslida jismlar bizga tuyulgandek emas, ya’ni bir butun emas, balki ular juda ko‘p, faqat oddiy ko‘z bilangina emas, hatto "eng yaxshi mikroskop bilan ham ko‘rib bo‘lmaydigan darajada mayda zarralardan tashkil topgan deb faraz qilinsa, jismlar hajmining o‘zgarishini hech bo‘lmaganda sifat jihatidan oson tushuntirish mumkin. Bu zarralar bir-biriga nisbatan zich emas, balki ma’lum masofada joylashgan. Agar bu faraz qabul qilinsa, jismlarning hajmlari o‘zgarishini zarralar orasidagi masofaning o‘zgarishi bilan izohlash mumkin. Moddaning bunday mayda zarralari molekulalar deb ataladi (molekula massani anglatuvchi latincha so‘zning kichraytirish ma’nosida ishlatilgani). 
Moddaning uzlukli, molekulyar tuzilishi haqidagi tasavvur eng qadim zamondayoq paydo bo‘lgan edi. Biroq bunday tasavvur uzoq vaqt davomida ulug‘ mutafakkirlarning taxmini, qandaydir gipoteza tarzidagi tasavvur bo‘lib keldi. Bizning davrimizda u minglab eksperimentlar yordamida tekshirilgan mukammal nazariyaga aylandi. Molekulalarning real mavjudligi haqidagi ko‘pdan-ko‘p bevosita va bilvosita dalillar modda tuzilishi to‘g‘risidagi molekulyar tasavvurlarni
aniq tasavvurlar deb hisoblashga imkon beradi. Bu tasavvurlarning aniqligi esa Kopernik sistemasining aniqlik darajasi bilan bemalol raqobatlasha oladi. 
Ko‘plab faktlar modda molekulalari orasida zarralar orasidagi masofaga bog‘liq bo‘lgan itarishish va tortishish kuchlari mavjuddir degan fikrga olib keladi. Masalan, qattiq jism hajmining ozgina o‘zgarishidayoq, unda anchagina katta kuchlar paydo bo‘lishidan ham ana shunday xulosaga kelish mumkin. Jismning cho‘zilishiga uning molekulalari orasidagi tortishish kuchlari, siqilishiga esa itarishish kuchlari to‘sqinlik qilishi ravshan. Moddaning uch agregat holati — qattiq, suyuq va gaz holatining mavjudligi molekulalararo kuchlarning borligini ko‘rsatadi. Qattiq va suyuq holatlarda molekulalar bir-biriga shunchalik tortiladiki, jismlar o‘zlarining hajmini, qattiq jismlar holida esa o‘z shaklini ham saqlaydi.
Gazsimon holatda esa o‘zaro ta’sir kuchlari ancha kichik bo‘ladi, shuning uchun xajm har qancha katta bo‘lsa ham solingan gaz butun hajmni egallaydi. 
Gazning bu xossasi (boshqa ko‘plab xossalari qatori) modda zarralarining yana bir muhim xususiyatini ko‘rsatadi. Gazning o‘zi solingan idishning butun hajmi bo‘ylab tarqalish hususiyati gaz molekulalarining doimo harakatda bo‘lishini bildiradi. Gazning qator xossalari molekulalarning bunday xarakatining mutlaqo tartibsiz, xaotik bo‘lishini ko‘rsatadi. Bu degan so‘z, zarralarning harakatlanishi uchun boshqalardan biror afzalligi bilan farq qiluvchi qandaydir yo‘nalish yo‘q demakdir (molekulyar harakat xaotikligining yanada aniqroq ta’rifi keyinroq beriladi). Molekulalarning bunday xaotik xarakati issiqlik harakati deyiladi. Modda molekulalarining issiqlik harakatida bo‘lish xossasi, albatta, moddaning faqat gazsimon xolatigagina taalluqli emas. Abadiy uzluksiz harakat holati, suyuqliklar va qattiq jismlar molekulalariga xam tegishli, biroq suyuqlik va qattiq jismlarda molekulyar harakatning xarakteri gazlardagiga qaraganda boshqacharoq bo‘ladi. 
Shunday qilib, modda juda mayda zarralardan – molekulalardan tuzilgan bo‘lib, bu molekulalar bir-biri bilan o‘zaro ta’sirda bo‘ladi va uzluksiz, tartibsiz harakatda (issiqlik harakatida) bo‘ladi. 
Moddaning ba’zi holatlarida (masalan, plazmada, ba’zi kristallarda) molekulalardan manfiy zaryadlangan zarralar – elektronlar ajralib chiqadi. Bunda
molekulalar musbat zaryadlangan zarralar – ionlarga aylanadi. Bunday xolda issiqlik harakatida ionlar ham, elektronlar ham ishtirok etadi. 
Barcha moddalarni tashkil qilgan zarralarning o‘zi qanday? 
Molekula – moddaning barcha kimyoviy xossalarini o‘zida mujassamlashtirgan eng kichik zarrasidir. Masalan, suv molekulasining yarmi to‘g‘risida gapirish ma’nosizdir, buning sababi molekulaning bo‘linmasligida emas, balki shundaki, suv molekulasini maydalansa, bunda hosil bo‘lgan zarralar endi suv zarralari bo‘lmaydi. Molekulalarning o‘zi yanada oddiyroq zarralar – atomlardan tuzilgan bo‘ladi. Karbonat angidrid gazining molekulasi, masalan, uch atomdan: bir atom karbon va ikki atom kisloroddan tarkib topgan. Turli xil molekulalar soni juda ko‘p (millionlab) bo‘lsa-da turli xildagi atomlar esa uncha ko‘p emas. Hozirgi vaqtda atomlarning 105 xili1 ma’lum, tabiatda ularning 88 xili uchraydi, qolgan 17 xili esa keyingi yillarda sun‘iy yo‘llar bilan hosil qilingan. Bular kimyoviy elementlarning atomlaridir. Kimyoviy elementlarning atomlari bir-birlari bilan turlicha kombinatsiyalarda birikib, atrofimizni o‘rab olgan olamdagi turli moddalarning molekulalarini hosil qiladi. Ba’zi hollarda molekulalar kam sonli bir xildagi atomlardan tuzilgan bo‘ladi. Masalan, odatdagi sharoitda ba’zi gazlarning molekulalari – kislorodning (O2), vodorodning (H2), azotning (N2) va hokazo molekulalari shunday tuzilgan, bu molekulalar tegishli kimyoviy elementning ikki atomidan tashkil topgan. Biz ―odatdagi sharoitda‖ deb qayd qilib o‘tdik, chunki molekulalarni ularni tashkil qilingan atomlarga parchalash mumkin. Molekulalarni bunday parchalash protsessi dissotsiatsiya deb ataladi. Yuqori temperaturada yoki ba’zi boshqa tashqi faktorlar ta’sirida dissotsiatsiyalash mumkin.
Molekulalar va atomlarning o‘lchamlari nihoyatda kichikdir. Agar bu zarralarni kichik sharchalar tarzida tasavvur qilsak, ularning radiusi taqriban 10-8 smga teng bo‘ladi. Biz buni keyinroq hisoblab chiqaramiz. Ayni vaqtda zarralar soni haddan tashqari ko‘p. Masalan, 1 gr suvda 3,3∙1022 ta molekula bor.
Molekulalar soni va o‘lchamlarini eksperimental aniqlash usullari kursning tegishli joyida bayon qilinadi. 
Ushbu o‘quv qo‘llanmada bayon qilinadigan molekulyar fizikaning asosi bo‘lmish modda tuzilishi molekulyar-kinetik nazariyasining asosiy tasavvurlari umumiy ana shunday tushuntiriladi. Molekulyar fizika predmeti moddaning juda ko‘p sonli harakatlanuvchi molekulalar to‘plamidan iborat ekanligidan kelib chiqadigan xossalarini o‘rganishdir. 
Kvant sistemalarining ba’zi xususiyatlari. Eslatib o‘tilganidek, atom zarralari alohida qonunlar – kvant mexanikasi qonunlariga bo‘ysunadi. Bu qonunlarning klassik fizika qonunlaridan farq qiluvchi asosiy xususiyati shundaki, zarraning atomdagi harakatini xarakterlovchi kattaliklar (masalan, energiya va impuls) ixtiyoriy emas, faqat batamom aniq qiymatlar qabul qilishi mumkin. Qolgan boshqa barcha qiymatlari taqiqlangan bo‘ladi. Masalan, biz atom tuzilishining yuqorida keltirilgan manzarasidan (bu manzara albatta ancha eskirib qolgan) foydalansak, u holda biz elektronlarning yadro atrofida aylanish orbitalarining radiuslari faqat tanlangan qiymatlarga ega, boshqa orbitalarda esa elektron hech qanday sharoitda ham bo‘la olmaydi, deb aytishimiz kerak. 
Masalan, atomlar ichida eng sodda tuzilgan vodorod atomida uning yagona elektroni normal sharoitlarda yadro atrofida radiusi  bo‘lgan orbita bo‘ylab aylanishi mumkin va hech qanday holda ham yadroga yanada yaqinroq kelishi mumkin emas. Bu radius vodorod atomida elektronning yadrodan turishi mumkin bo‘lgan, tabiat imkon bergan eng qisqa masofasidir. Ikkinchi, yadrodan yanada uzoqroq bo‘lgan ―ruxsat berilgan‖ orbitaning radiusi birinchidan 4 marta, uchinchi orbitaniki 9 marta, to‘rtinchi orbitaniki 16 marta va hokazo kattadir. Biroq elektronning mumkin bo‘lgan bu orbitalarning orasida bo‘lishi ― “taqiqlangan”. 
To‘g‘ri, elektron mumkin bo‘lgan (ruxsat berilgan) orbitalarning biridan ikkinchisiga o‘tishi mumkin, biroq bunday o‘tish odatdagi mantiq nuqtai nazaridan g‘oyatda g‘alati bo‘lishi kerak: elektron bir orbitadan ikkinchi orbitaga o‘tishida oraliq vaziyatlardan birortasida ham bo‘la olmaydi. O‘tish, sakrash bilan amalga oshishi kerak. Elektron go‘yo bir orbitada yo‘qoladi va boshqa orbitada paydo bo‘ladi. Ravshanki, odatdagi mexanika qonunlariga bo‘ysunadigan zarra bunday qilib sakrashi mumkin emas. Xullas, yuqorida ko‘rsatib o‘tganimizdek, atomning biror planetaga o‘xshash sistema tarzidagi manzarasi atomning haqiqiy tuzilishini aks ettirmaydi va bunday manzaradan yaxshisi mutlaqo voz kechgan ma’qul, uni bu darajada ayoniy bo‘lmasa ham boshqa manzara bilan almashtirish kerak. 
Atomning biz bayon kilgan mexanikaviy modeli orbitalariga elektron energiyasining ma’lum (aniq) qiymatlarini qiyos kilish mumkun, chunki elektron tortishish kuchlari tasirida yadroga qarab xarakatlanar ekan, turli orbitalarda turlicha kinetik va potensial energiyaga ega bo‘ladi. Shuning uchun elektron aylanadigan orbitalar deyish o‘riniga elektron bo‘lishi mumkin bo‘lgan energetik sathlar deb gapiriladi. Biz avval elektronning bir orbitadan ikkinchi orbitaga o‘tishi deb gapirganimizdagi o‘tish, aslida fazodagi o‘tish emas, energetik o‘tishdir: biror qiymatli energiyali holatdan boshqa qiymatli energiyali holatga o‘tishdir. Bunday o‘tishlar ham sakrash bilan amalga oshadi: elektronning energiyasi barcha oraliq qiymatlarini chetlab birdaniga ma’lum kattalikka (kvantga) o‘zgaradi. Klassik mexanikada bunday sakrashlar ma’nosizdir. Bizga atom tuzilishi to‘g‘risidagi tasavvurlardan foydalanishga to‘g‘ri kelganda, biz elektron orbitalari emas, balki energetik sathlar konsepsiyasidan foydalanamiz. 
Vodorod atomida elektronning energetik sathlari sxemasi keltirilgan. Gorizontal chiziqlarning har biri shartli ravishda elektron energiyasining aniq qiymatini bildiradi. Pastki sath elektron energiyasining mumkin bo‘lgan eng past qiymatiga mos keladi, vodorod atomida bu energiya 2.2∙10-11 erg ga yoki 13,5 elektron-voltga teng (1eV=1,6∙10-12 erg). Normal sharoitlarda elektron ana shu sathda bo‘ladi (bu sath ―planetar‖ modelda yadroga eng yaqin bo‘lgan orbitaga mos keladi). Yanada yuqoriroq sathlar – ular ham ―ruxsat etilgan‖ sathlar bo‘lib, bu sathlarga elektron faqat tashqaridan energiya yutgandagina o‘ta oladi. Biroq elektron energiya yutib yanada yuqoriroq sathga o‘tganida ham (bunda bu sath uyg‘ongan sath deb yuritiladi), elektron bu sathda uzoq muddat qolmaydi. Juda qisqa vaqtdan so‘ng elektron quyi sathga qaytadi. Bunda energiyasi uyg‘onish energiyasiga teng bo‘lgan yorug‘lik porsiyasi (kvanti) chiqaradi. ―Ruxsat etilgan‖ sathlar soni cheksiz ko‘p, biroq sathlar yuqori ko‘tarilgani sari ular bir-biriga yaqinlashib (energetik ma’noda), energetik polosaga aylanib ketadi. 
Endi molekulalar va atomlar orasida ta’sir qiluvchi kuchlarning tabiati tushunarli bo‘lib qoladi. Atomlar ikki xil ishorali elektr zaryadli zarralardan iborat bo‘lgani uchun ular orasida tortishish kuchlari ham, itarish kuchlari ham ta’sir qilishi kerak. Biroq har bir atomda zaryadlangan zarralar soni ko‘p bo‘lgani uchun bu kuchlarning xarakteri juda murakkab.
Molekulyar fizikani o‘rganishning  fizik va pedagogik asoslari.
Molekulyar fizikani o‘rganish tabiatshunoslik fanlari nuqtai nazaridan olamning bugungi manzarasiga bo‘lgan ilmiy  qarashlarni shakllantirishda katta ahamiyatga ega. Moddaning tuzilishi va turli xususiyatlarining bunga bog‘liq ekanligi-butun fizika kursiga singdirilgan masalalardir. R.Feyman ta’kidlaganidek, “...barcha jismlar uzluksiz harakatda bo‘lgan, uncha katta bo‘lmagan masofalarda o‘zaro tortishuvchi, ammo ulardan biri ikkinchisiga jips joylashgan bo‘lsa, itarishuvchi atomlardan va mayda jismchalardan iboratdir”. Birgina shu jumlada haddan ortiq ma’lumot jamuljamdir.
 	Mexanikani o‘rganishdan molekulyar fizikani o‘rganishga o‘tish o‘quvchilar bilimlarining oshishida, ularning fizik fikrlash-lari shakllanishi va kamol topishida ham ilmiy dunyoqarashlar boyishida butunlay yangi bosqichdir. Mexanik xususiyatlardan farqli o‘laroq issiqlik hodisalaridagi yangi xususiyatlar ikki omil: moddaning uzlukli tuzilishi hamda o‘zaro ta’sirlashuvchi zarralar (molekulalar, atomlar, ionlar) sonining ulkanligi bilan izohlanadi. Shu sababli issiqlik hodisalarini tushuntirish uchun mexanikada ko‘rilmagan, yangi, eng avvalo harorat, molekulalarning o‘rtacha kvadratik tezligi, ideal gaz, gazning hajmi va bosimi, ichki energiya, issiqlik muvozanati, kvazistatik jarayon, issiqlik jarayonlarining yo‘nalganligi hamda termodinamikaning birinchi qonuni kabi fizik tushunchalarni kiritish talab etiladi.
 	Molekulyar fizikani o‘rganish katta tarbiyaviy ahamiyatga ega bo’lib, issiqlik texnikasi va ma’lum texnik xususiyatlarga ega bo‘lgan materiallarni  yaratish sohasidagi  fan va texnikaning  ulkan yutuqlarini namoyish etish; issiqlik hodisalarini bilish mumkinligi va ularning o‘ziga xos xususiyatlari haqidagi  materialistik tasavvurlarini shakllantirish; mexanik hodisalar bilan solishtirish; makro va mikrokattaliklar orasidagi sabab va oqibatli bog‘liqliklarning ehtimoliy statistik xarakterini ochib berish; o‘rgani-layotgan nazariya, qonun va tushunchalarning tadbiq etish  chegaralarini aniqlash; olamning hozirgi zamon tabiiy-ilmiy manzarasining vujudga kelishi va rivojlanishida molekulyar-kinetik nazariyaning ulkan rolini ko‘rsatib berishni  o‘z ichiga oladi.
 	Ideal gaz qonunlari termodinamik va statistik metodlar o‘rganilish natijasida qanday fizik kattaliklarga e’tibor qaratamiz.
[image: ]
“Molekulyar fizika” bo‘limini o‘rganishning  mazmuni va izchilligi. “Kadrlar tayyorlash milliy dasturi”ga ko‘ra fizika ta’lim davlat standartlari ishlab  chiqildi. DTS ga ko‘ra, molekulyar fizika bo‘limi quyidagi  masalalar turkumini qamrab oladi.
 	1.Molekulyar-kinetik nazariya asoslari (molekulyar-kinetik nazariyaning asosiy qonuniyatlari molekulalar haqida asosiy ma’lumotlar, ideal gaz molekulyar-kinetik nazariyasi).
 	2.Ichki energiya va ish, issiqlik miqdori, (issiqlik dvigatel-lari ishlashining fizik asoslarini ko‘rib chiqishda foydalanuvchi issiqlik haqidagi  tushuncha va qonunlar).
 	3. Bug‘, suyuqlik va qattiq jismlarning  xossalari.
 	Molekulyar fizikaning o‘quv materialida molekulyar-kinetik nazariya asoslari va ularning  tajribada tasdiqlanishi asos qilinib olingan. Bunda o‘rganilishi va izohlanishiga alohida diqqatni jalb etish lozim bo‘lgan klassik  hamda fundamental tajribalar katta va ma’rifiy-tarbiyaviy rol o‘ynaydi. Unga molekulalar o‘lcham-larining yuqori chegaralarini aniqlash bo‘yicha Reley tajribalari, Broun harakati va  og‘irlik kuchi maydonida zarralar taqsimotini aniqlash borasidagi Perren tajribalari, molekulalar tezligini aniqlash bo‘yicha Shtern tajribalari kiradi. Molekulyar fizika va issiqlik hodisalari haqida to‘g‘ri tasavvur hosil qilmoq uchun tajriba, kuzatishlar, andozaviy tajribalar, miqdoriy misollar, sodda hisob-kitoblar, mikro va makro olamdagi kattaliklarni  solishtirish, o‘quv kinofilmlarini namoyish etish butun kursni o‘rganish davomida qo‘shib olib borilmog‘i lozim. Ba’zi bir fizik tushunchalar va qonunlar ustida qisqacha to‘xtalib o‘tamiz.
Muvozanat holat va kvazistik jarayon.
Bu tushunchalar fizikada, shu jumladan termodinamikada ham muhim rol o‘ynaydi. Termodinamikada asosan muvozanat holatlari, ya’ni sistemaning barcha qismlarida kattaliklarning vaqt davomida o‘zgarmasligi ko‘rib chiqiladi. Muvozanat holatdagi sistemaning ikkita parametri (p,V, p,T yoki V, T) ni bilgan holda uchinchisini hisoblab topish mumkin. Agarda sistema, masalan, ideal gaz, muvozanat holatidan chiqarilgan va yangi muvozanat holatiga o‘tish hali tugallanmagan bo‘lsa, u holda unga holat tenglamasini qo‘llab bo‘lmaydi.
Kvazistik jarayon deganda sistema parametrlarining sekin o‘zga-rishi nazarda tutiladi, ammo “sekin”-nisbiy tushunchadir. Adiabatik jarayon kvazistatik o‘tishi uchun u relaksatsiya vaqtiga nisbatan sekin o‘tmog‘i va issiqlik almashinishi tezligiga nisbatan yetarlicha tez o‘tmog‘i lozim.


 	Molekula massasi. Molekula massasini aniqlashning Perren tajribasiga asoslangan metodlaridan birini qarab chiqish mumkin. Perren yaxshilab aralashtirilgan aralashmalarda “begona” moddaning molekulalari o‘zini gaz qonunlariga binoan tutishlaridan kelib chiqqan. Buning asosida u, gaz qonunlari ko‘p molekuladan tashkil topgan broun zarralari uchun ham o‘rinlidir. Gaz molekulalarining atmosfera bo‘ylab ikki sababga ko‘ra: barcha molekulalarning  yerga “qulab tushishi” ni taqozo etuvchi tortish kuchi hamda molekulalarning turli yo‘nalishlarda yerdan «sochilib» ketishini taqozo etuvchi xaotik  harakat sababli yuzaga keluvchi taqsimoti tushuntiriladi. Bu ikkita o‘zaro zid bo‘lgan sabablar atmosfera balandligi bo‘yicha gaz molekulalarning barqaror taqsimlanishini  ta’minlaydi. Perren tajribalariga asoslangan holda  shuni ta’kidlab o‘tmoq lozimki, zarralar massasi qancha kichik bo‘lsa, shuncha katta balandlikda ularning konsentratsiyasi ikki barobar kamayadi. Shuning uchun gaz molekulalarining  atmosferadagi taqsimoti bilan emulsiya zarralarining balandlik bo‘yicha taqsimotini solishitirib quyidagini yozish mumkin: , bu yerda M-gummigut zarrasining  massasi, m-kislorod molekulasining massasi, H-havodagi, h-esa suyuqlikdagi balandlikdir. Bundan  .  
 	Kislorod molekulasi massasini hisoblab topish uchun gummigut zarrasining massasi M va mikroskopni ko‘rish maydo-nida  bu zarralarning soni ikki marta kamayadigan balandlik h ni bilish lozim. Tajriba gummigutning hajmi va zichligi bo‘yicha zichligi ikki marta kamayishi uchun Н=5,5 km masofaga  ko‘tarilishi lozim, massasi М=8,5х10-18 kg bo‘lgan broun zarralari uchun esa Perren mikroskop yordamida h=3х10-5m ekanini  aniqladi. Bundan esa kislorodning Perren tomonidan aniqlangan massasi 5,1х10-26kg ga teng bo‘lib chiqdi, uning yanada aniqroq qiymati 5,31х20-26 kg. Perren molekula massasini shu tarzda aniqladi. O‘quvchilarga ixtiyoriy moddaning molekula massasini hisoblash yo‘lini ko‘rsatib bermoq maqsadga muvofiqdir. Buning uchun avval uglerod shkalasidagi massa atom biriligi tushuncha-sining kilogrammlardagi ifodasini kiritish lozimdir:



Bu massani hamda nisbiy molyar massa Mr ni bilgan holda ixtiyoriy moddaninng  bitta  molekulasi massasini quyidagi  formula yordamida  kilogrammlarda hisoblab topish mumkin: m0=1,67x10-27kg. Moddaning nisbiy molekulyar massasi moddaning tabiiy izotopik tarkibi molekula massasining uglerod 12 atomi massasining  qismiga bo‘linganiga  teng. 

 	Avagadro doimiysi. Avagadro doimiysini aniqlashning   ko‘plab usullari mavjud: Broun harakati bo‘yicha, zarralarning tortishish kuchi maydonidagi taqsimoti bo‘yicha va boshqalar. Ammo bu usullar asoslangan qonuniyatlar o‘quvchilarga hali ma’lum emas. Shuning uchun o‘qitishning bu bosqichida quyidagi usullardan foydalanish mumkin. Suyuqlikning monomolekulyar qatlami bilan o‘tkaziladigan tajribadan molekulalar chiziqli o‘lchamlarining yuqori chegaralari  aniqlanadi:  .




 	Bu yerda V-tomchining hajmi, S-qatlamning yuzi. U holda  molekulaning hajmi:	 moddaning hajmi va moli massasi esa mos ravishda:  va        bo‘ladi, bu yerda ρ-suyuqlik zichligi, NA-Avagadro doimiysi aniqlanadi:
 	Molekulalar tezligi. Broun harakatidan ma’lum bo‘lishi-cha, jismlar tartibsiz harakat qiluvchi molekulalardan tashkil topgan. Ammo bu molekulalar qanday tezlik bilan harakat qiladi? Gazlar kinetik nazariyasining asosiy tenglamasidan kelib chiqishicha, molekulalarning o‘rtacha kvadratik tezligi:


 	Bu formuladan foydalanib misol tariqasida xona tempe-raturasidagi kislorod molekulalarining (Т=300 0К,  m0=5,3x10-26 kg) o‘rtacha tezligini hisoblab topamiz:



 	Gaz molekulalari tezligini o‘lchash uchun ko‘plab turlicha  tajribalar qo‘yilgan. Ilk tajribalardan biri Otto Shtern tomonidan 1920 yilda taklif etildiki, bu tajriba o‘zininng to‘g‘ridan-to‘g‘ri vazifasidan tashqari fizikada yangi tajriba metodi-molekulyar dastalar metodiga asos soldi. Shunday qilib, bu tajribadan olingan natijalar molekulyar-kinetik nazariya asosida qilingan hisoblashlar bilan butkul tasdiqlanadi.
Moddalarning tuzilishi va xossalari ustida olib borilgan tekshirishlar energiyaning bir turdan ikkinchi turga aylanishining muhim qonuniyatlarini yaratdi. Bu holatlarni o‘quvchilarga sodda va aniq tushuntirish uchun esa, albatta modellashtirish metodidan foydalanish lozim. Demak, bu qonuniyatlarni mohiyati quyidagilardan iborat: Energiyasi bo‘yicha ko‘tarilib boruvchi qator elementar jarayonlar bu jarayonlarda qatnashuvchi zarrachalar o‘lchamlarini pasayib boruvchi o‘lchami (masshtabi) bilan xarakterlanadi. Bu muhim qonuniyatni o‘quvchilarga quyidagicha tushuntirish mumkin. Ular fizikani o‘rganishning birinchi bos-qichidayoq moddalar molekulalardan, molekulalar atomlardan, atomlar yadro va elektronlardan, yadro esa proton va neytronlardan tuzilishini bilib olganlar. Modda ichki tuzilishining bu bosqichini, yirik zarrachalardan mayda zarrachalarga qarab o‘zgaruvchi bosqichini ham belgili modelning imkoniyatlaridan foydalanib, tasvirlash mumkin.
	Bu tasvirlashdan so‘ng esa o‘quvchilardagi fikrlash yanada mukammal va tugallangan bo‘ladi. Moddaning ichki tuzilishi o‘zgaruvchanligini quyidagicha model tarzida ifodalab o‘quvchi-larga ko‘rsatamiz. 
[image: ]
Yuqorida ko‘rsatilgan qonuniyat birlik massada turli xil zarrachalarning birikishida reaktsiyaga qatnashuvchi mayda zarrachalar qancha ko‘p bo‘lsa, ajraladigan energiyalar ham shuncha katta bo‘lishini ko‘rsatadi. Bu holatni bir qator sonli misollar tasdiqlaydi: muz hosil bo‘lishida 80 kkal/kg energiya ajraladi. Bu esa xuddi 1kg muz parchasi (suv molekulasidan) hosil bo‘lganidek, yirik zarrachalar qo‘shilib katta zarrachalar hosil bo‘lganda 80 kkal energiya ajralishini bildiradi. Molekula juda mayda zarrachalar-atomlardan tashkil topgan. Molekulardagi atomlarning bog‘lanishi kristalldagi molekulavrning bog‘lanishiga qaraganda ming marta kuchli bo‘ladi. Yuqarida bayon qilingan xulosa va tushunchalardan kelib chiqib, muz parchasi va muzni tashqil etgan zarrachalarni (molekula, atom, elektron, yadro, protonlar, neytronlar) o‘quvchilarga tushunarli bo‘lishi uchun uni belgili modellar ko‘rinishida tasvirlab ko‘rsatish foydali bo‘ladi. Demak, muz parchasini belgili model tarzida quyidagicha ifodalaymiz.
[image: ]
Atomlarda molekula hosil bo‘lishida ajralib chiqadigan energiya miqdori, molekulalardan kristall hosil bo‘lishida ajralib chiqadigan energiya miqdoriga qaraganda ming marta ko‘p bo‘ladi. Masalan, atomlar vodoroddan 1kg vodorod molekulasi hosil bo‘lishida   52 000 kkal energiya ajralib chiqadi. Atomlar yanada mayda zarrachalar-yadro va elektornlardan iborat. Elektron bilan yadro o‘rtasidagi bog‘lanish molekulaning atomlari orasidagi bog‘lash-nishga qaraganda 10 martacha kuchli bo‘ladi. Masalan, 1kg vodoroddagi yadrodan elektronlarni ajratib olish uchun 312 000 kkal energiya kerak.  	
 	Atom yadrosi juda mayda zarrachalar proton va neyt-ronlardan tuzilgan. Atom yadrosidagi proton va neytronlar o‘rtasidagi bog‘lanish atom yadrosi bilan elektronlar orasidagi bog‘lanishga qaraganda yuz ming marta kuchli bo‘ladi. Shuning uchun atom yadrosida hosil bo‘ladigan reaktsiyalarda juda ko‘p energiya ajraladi. Masalan, neytron va protonlardan 1kg deyteriy hosil bo‘lishida 25109 kkal energiya ajraladi. Bu juda katta energiyadir. 
 	O‘quvchilar ko‘z o‘ngida yuqoridagi solishtirishlarni yaqqolroq gavdalantirish uchun belgili modelni jadval tarzidagi elementidan unumli foydalanish mumkin. Buning uchun molekulakristall, atommolekula, molekulaatom, elnektronyadro shaklidagi o‘zaro bog‘lanishni quyidagi jadval tarzida ifodalab o‘quvchilar hukmiga havola qilamiz. Natijada esa o‘quvchilar bilimini sistemalashtirgan bo‘lamiz. Ko‘rinib turubdiki, jadvaldagi birinchi qatorda o‘zgauvchi, ya’ni o‘sib boruvchi reaksiyalar keltirgandi. Ikkinchi qatorda esa o‘sib boruvchi energiya miqdorini bir-birdan farqi yaqqol ko‘rinib turibdi. Uchinchi qatorda ikkinchi qatordagi energiya miqdorlariga teng bo‘lgan 1kg vodorod uchun energiya miqdori misol sifatida keltirilgan.
Ideal gaz.
O‘quv qo‘llanmada bayon etilgan hodisalarning katta qismi uchun atom ichidagi jarayonlarning kvant xarakterini nazarga olish ehtiyoji va atomlarning qandaydir strukturasi mavjud ekanligini nazarga olish ehtiyoji ham yo‘q. Bizning vazifamiz juda kichik o‘lchamlar va massalarga ega bo‘lgan jismlar sistemalarni o‘rganishdir.
Bunday molekulyar sistemalarni nazariy o‘rganishning katta qiyinchiliklar bilan bog‘liq ekanligi tushunarli, chunki buning uchun har bir molekulaga boshqa barcha molukulalar tomonidan tasir qiluvchi barcha kuchlarni nazarga olish kerak bo‘ladi. Agar molekulalarning harakati sof mexanikaviy bo‘lib, mexanika qonunlariga bo‘ysunadi deb faraz qilinsa, u holda har qanday molekulyar sistemani to‘la tavsiflash uchun go‘yo barcha molekulalarning berilgan kuchlar ta’sirida harakati to‘g‘risidagi masalani echish kerak. Demak, soni ushbu sistemadagi molekulalar soniga teng bo‘lgan harakat tenglamalarini yozish va echish kerak bo‘ladi (aniqrog‘i, tenglamalar soni molekulalar sonidan uch marta ko‘p bo‘lishi kerak, chunki har bir molekulaning vaziyati uchta koordinata bilan aniqlanadi, ya’ni har bir molekulaning uchta erkinlik darajasi bor). Agar 1 sm2 gazda odatdagi sharoitda 2.7∙1019 ta molekula bo‘lishi hisobga olinsa, u holda bunday ulkan sondagi tenglamalarni echish u yoqda tursin, hatto yozishning o‘zi ham mumkin emasligi ravshan bo‘lib qoladi.
Biroq molekulyar sonining ulkan ekanligi har bir molekula harakatini alohida o‘rganishni keraksiz qilib qo‘ydi. Zarralar soni bunchalik katta bo‘lganida ularning harakatini xarakterlovchi kattaliklarning o‘rtacha qiymatlarinigina, masalan, ularning o‘rtacha tezligi, o‘rtacha energiyasi va shu kabilarni bilish bilan cheklanish mumkin ekan. Molekulyar sistemalarni o‘rganishda biz shu usuldan foydalanamiz. Har qanday moddaning uch agregat holatidan eng soddasi gazsimon holatidir, chunki bu holda molekulalar orasidagi ta’sir qiluvchi kuchlar juda kichik bo‘lib, ularni nazarga olmaslik mumkin. Shuning uchun biz molekulyar fizikani bayon qilishni gazlarning xossalarini o‘rganishdan boshlaymiz. Bunda biz dastlab molekulalararo kuchlar juda kichikkina emas, hatto batamom yo‘q deb faraz qilamiz. Sodda bo‘lishi uchun molekulalarning o‘lchamlarini ham nazarga olmaymiz, ya’ni ularni moddiy nuqtalar deb olamiz. Bunday qilinganda gaz molekulalarini mutlaqo erkin deb hisoblanishi kerak. Bu degan so‘z, ular xech qanday kuch ta’siriga duch kelmagan barcha jismlar harakatlangani kabi to‘g‘ri chiziqli tekis harakat qiladi demakdir. Binobarin, har bir molekula o‘zini idishda boshqa molekula yo‘qdek tutadi.
Garchi ma’qul sharoitlarda bu farazlar o‘rinli bo‘lib, bunday ideallashtirish bizni haqiqatdan unchalik uzoq olib ketmasa-da, kelgusida real gazlarni o‘rganishda ulardan voz kechamiz. 
O‘zaro ta’sirlashmaydigan moddiy nuqtalar to‘plami singari xossalarga ega bo‘lgan gaz ideal gaz deb ataladi. Ideal gazlarning kinetik nazariyasini bayon qilish bizning birinchi vazifamiz bo‘ladi.
Gazning bosimi.
Agar molekulalarning gazdagi har qanday jism sirti bilan, xususan, gaz to‘ldirilgan idish devorlari va bir-biri bilan to‘qnashuviga doir masalalar qarab chiqilmasa, gaz molekulalarining xarakat manzarasi to‘liq bo‘lmaydi. 
Haqiqatan ham, molekulalar tartibsiz harakatlanib, vaqti-vaqti bilan idish devoriga yoki boshqa jismlar sirtiga etarlicha kichik masofalarga yaqinlashadi. Xuddi shuningdek, molekulalar bir-birlariga ham etarlicha yaqin kelishlari mumkin. Bunday hollarda gaz molekulalari orasida gaz molekulasi yoki devor moddasi molekulasi orasida o‘zaro ta’sir kuchlari paydo bo‘ladi, bu kuchlar masofa ortishi bilan juda tez kamayadi. Bu kuchlar ta’sirida gaz molekulalari o‘zining harakat yo‘nalishini o‘zgartiradi. Ma’lumki, bu protsess (yo‘nalishning o‘zgarishi) to‘qnashish deb ataladi. 
Molekulalarning o‘zaro to‘qnashishi gaz tabiatida juda katta rol o‘ynaydi. Biz ularni keyinroq batafsil o‘rganamiz. Hozir molekulalarning idish devorlari bilan yoki gazga tegib turgan ixtiyoriy sirt bilan to‘qnashishini nazarga olish muhimdir. Gaz tomonidan idish devorlariga va unga teng bo‘lgan qarama-qarshi yo‘nalishdagi devorlar tomonidan gazga ta’sir qiluvchi kuch gaz molekulalari va devor molekulalari orasidagi o‘zaro ta’sirdan aniqlanadi. Devor sirtining yuzi qancha katta bo‘lsa, gaz tomonidan devorga tasir kiluvchi kuch shuncha katta bo‘lishi ravshan. Devor o‘lchamlari singari tasodifiy faktorga bog‘liq bo‘lgan kattalikdan foydalanmaslik uchun gazning devorga tasirini kuch bilan emas, balki p bosim bilan, ya’ni ta’sir qilayotgan F kuchga normal bo‘lgan devor sirtining yuz birligi S ga to‘g‘ri keladigan kuch bilan xarakterlash qabul qilingan:

.Gazning o‘zi turgan idish devorlariga bosim berish xossasi – gazning asosiy xossalaridan biridir. Ko‘pincha gaz xuddi shunday bosimi bilan o‘zining mavjudligini namoyon qiladi. Shuning uchun bosim kattaligi gazning asosiy xarakteristikalaridan biridir. 
Gazning idish devorlariga bosimi, XVIII asrdayoq Daniil Bernulli taxmin qilganidek, gaz molekulalarining devorlar bilan cheksiz to‘qnashishlari natijasidir. Molekulalarning devorlarga bunday zarbalari devor materiali zarralarini birmuncha siljitadi, ya’ni uni deformatsiyalaydi. Deformatsiyalangan devor esa gazga har bir nuqtada devorga perpendikulyar yo‘nalgan elastik kuch bilan ta’sir qiladi. Bu kuch absolyut kattaligi jihatidan unga qarama-qarshidir. 
Garchi har bir alohida molekulaning to‘qnashish vaqtida devor molekulalari bilan o‘zaro ta’sir kuchi noma’lum bo‘lsa-da, mexanika qonunlari gazning barcha
molekulalarning birgalikda ta’sir qilgandagi o‘rtacha kuchini, ya’ni gazning bosimini aniqlashga imkon beradi. 
Faraz qilaylik, gaz parallelepiped shaklidagi idishga solingan (1-rasm) va gaz muvozanat holatda bo‘lsin. Ayni holda bu gaz butunlayicha idish devorlariga nisbatan tinch turibdi degan ma’noni anglatadi: biror ixtiyoriy yo‘nalishda harakatlanayotgan molekulalar soni, o‘rtacha olganda, tezliklari qarama-qarshi tomonga yo‘nalgan molekulalar soniga teng.
[image: ]Gazning idish devorla-ridan biriga, masalan, abcd o‘ng yon devoriga bosimini hisoblaylik. X koordinata o‘qini parallelepiped qirrasi bo‘ylab abcd devorga perpen-dikulyar qilib 1-rasmda ko‘rsatilganidek yo‘nalti-ramiz. Molekulalarning tezliklari ϑ qanday yo‘nalgan bo‘lmasin, bizni faqat molekulalar tezliklarining X o‘qqa proeksiyasi  qiziqtiradi: abcd devor tomonga yo‘nalish bo‘ylab-molekulalar xuddi shu  tezlik bilan harakatlanadi.
Gazning tanlangan devorga kelib tutashuvchi  qatlamini fikran ajratib olaylik. Bu gaz qatlamiga deformatsiyalangan devor tomonidan F elastiklik kuchi ta’sir qiladi. Absolyut kattaligi jihatidan xuddi shunday kuch bilan gaz ham devorga ta’sir qiladi. Nyutonning ikkinchi qonuniga ko‘ra, F   kuch impulsi (bu erda  - biror ixtiyoriy vaqt oralig‘i) biz tanlagan qatlamdagi gaz impulsining o‘zgarishiga teng. Biroq gaz muvozanat holatda, shuning uchun qatlam kuch impulsi yo‘nalishida (X o‘qining musbat yo‘nalishiga teskari yo‘nalishda) impuls orttirmasini olmaydi. Bunga sabab shuki, molekulyar harakatlar tufayli ajratib olingan qatlam qarama-qarshi yo‘nalishda absolyut qiymati jihatidan xuddi shunday impuls oladi. Uni hisoblash qiyin emas. Gaz molekulalarining tartibsiz harakatida  vaqt ichida tanlangan qatlamga chapdan o‘ngga biror sondagi molekulalar kiradi va xuddi shuncha molekula teskari yo‘nalishda – o‘ngdan chapga undan chiqadi. Kirayotgan molekulalar o‘zlari bilan ma’lum impuls olib keladi. Chiqayotgan molekulalar esa qaramaqarshi ishorali xuddi shuncha impuls olib ketadi, demak, qatlam olayotgan umumiy impuls qatlamga kirayotgan va undan chiqayotgan molekulalar impulslarining algebraik yig‘indisiga teng bo‘ladi.
Tanlangan qatlamga chapdan  vaqt ichida kirayotgan molekulalar sonini topamiz.
Bu vaqt ichida chap tomondan a b c d chegaraga undan  t dan uzoq bo‘lmagan masofadagi molekulalargina kela oladi. Ularning hammasi asos yuzi S (ko‘rilayotgan devorning yuzi) va uzunligi  t  bo‘lgan parallelepiped hajmida, ya’ni S  t hajmda bo‘ladi. Agar idishning birlik hajmida n ta molekula bo‘lsa, ko‘rsatilgan hajmda n S t molekula bo‘ladi. Biroq ularning yarmi chapdan o‘ngga harakatlanadi va qatlamga tushadi. Ikkinchi yarmi esa qatlamdan teskari tomonga harakat qiladi va qatlamga tushmaydi. Binobarin, t vaqt ichida qatlamga chapdan o‘ngga  molekula kiradi. Ularning har biri  m ϑ impulsga ega (t-molekulaning massasi) va ularning qatlamga olib kirayotgan umumiy impulsi:

Ayni shu vaqt ichida qatlamdan o‘ngdan chapga harakatlanib, xuddi shunday sondagi molekula teskari ishorali xuddi shunday umumiy impuls olib ketadi. Shunday qilib, qatlamga musbat impulsli molekulalarning kelishi va undan manfiy impulsli molekulalarning ketishi tufayli qatlam umumiy impulsining o‘zgarishi:

Qatlam impulsining ana shu o‘zgarishi F  kuch impulsi ta’sirida ro‘y berishi mumkin bo‘lgan o‘zgarishni kompensatsiyalaydi. Shuning uchun biz quyidagicha yozishimiz mumkin:

Bu tenglikning har ikki tomonini S  ga bo‘lib, quyidagini olamiz:

Shu vaqtgacha biz o‘z-o‘zidan gaz barcha molekulalarining tezlik proeksiyalari  bir xil deb faraz qilgan edik. Haqiqatda esa bunday emas, albatta. Molekulalarning tezliklari ϑ ham, ularning X o‘qqa proeksiyalari  ham turli molekulalarda turlicha bo‘lishi ravshan. Muvozanat sharoitida gaz molekulalari tezliklarining turlicha bo‘lishini keyinroq batafsil ko‘ramiz. Hozircha esa molekulalar tezliklari va tezliklarining koordinata o‘qlariga proeksiyalaridagi farqi (2.1) formulaga kiruvchi  kattalikni uning o‘rtacha qiymati  ga almashtirish bilan nazarga olamiz, ya’ni gaz bosimi uchun (2.1) formulaga quyidagi ko‘rinishni beramiz:

Har bir molekulaning ϑ tezligi uchun,

deb yozish mumkin, shuning uchun,

(oxirgi tenglik o‘rtachalash va qo‘shish amallarni almashtirish mumkin ekanligini bildiradi). Molekulyar harakat batamom tartibsiz bo‘lganligi tufayli uchala koordinata o‘qlari bo‘yicha tezliklar kvadratlarining o‘rtacha qiymatlari bir-biriga teng deb faraz qilish mumkin, ya’ni

Bu esa (2.3) ni nazarga olib

ni yozish mumkin ekanligini ko‘rsatadi. Bu ifodani (2.2) formulaga qo‘ysak,

yoki bu tenglikning o‘ng qismini ikkiga ko‘paytirib va bo‘lib quyidagini olamiz:

Bayon qilgan oddiy mulohazalarimiz idishning har qaysi devoriga va fikran gazga kiritish mumkin bo‘lgan har qanday yuzga nisbatan o‘rinlidir. Barcha hollarda ham biz gaz bosimi uchun (2.4) formula bilan ifodalangan natijani olamiz. Bu formuladagi    kattalik gazning bitta molekulasining o‘rtacha kinetik energiyasini bildiradi. Binobarin, gazning bosimi hajm birligidagi gaz molekulalarining o‘rtacha kinetik energiyasining uchdan ikki qismiga teng. Bu ideal gaz kinetik nazariyasining eng muhim xulosalaridan biridir. (2.4) formula molekulyar kattaliklar, ya’ni gazni butunlayicha xarakterlovchi, bevosita tajribada o‘lchanadigan mikroskopik kattalik bilan bog‘lanishni aniqlaydi. (2.4) tenglamani ba’zida ideal gazlar kinetik nazariyasining asosiy tenglamasi deb ataladi. Gazning bosimi uning molekulalarining o‘rtacha kinetik energiyasi bilan aniqlanishini ta’kidlab o‘tish muhim. Bu degan so‘z, gazning bosimi - gazning ko‘p sonli molekulalardan iboratligi bilan organik bog‘liq bo‘lgan kattalikdir. Shuning uchun, masalan, bir yoki bir necha molekula hosil qilgan bosim to‘g‘risida gapirish ma’noga ega bo‘lmaydi. Juda ko‘p zarralardan iborat bo‘lgan sistemalar uchungina ma’noga ega bo‘lgan bunday tushunchalarni statistik xarakterdagi tushunchalar deyiladi. Shu erning o‘zida (2.4) formulaga kiruvchi tezlik kvadratining o‘rtacha qiymati  kattaligini tezlik o‘rtacha qiymatining kvadrati  kattaligidan farq qilish kerakligini uqtirib o‘tamiz.  dan olingan kvadrat ildiz  o‘rtacha tezlikka teng, holbuk   esa  ga teng emas.
   kattalik (  emas!) molekulalarning o‘rtacha kvadratik tezligi deb ataladi. Agar molekulalarning harakati batamom xaotik bo‘lsa, u holda ularning o‘rtacha kvadratik tezligi o‘rtacha tezlikdan taxminan 9% katta bo‘ladi.
Temperatura
Temperatura (Harorat) - bu yunoncha termos (issiq) va metron (o‘lchov) so‘zlaridan kelib chiqqan bo‘lib, bu energiya termometr uskunasi yordamida o‘lchanadi. Haroratning eng keng tarqalgan uchta o‘lchov tizimlari mavjud: Farengeyt, Selsiy va Kelvin shkalalari.
Bundan tashqari, bir nechta olimlar tomonidan bir nechta o‘lchov birliklari kiritilgan:
1) Reomyur darajasi (°Ré)
1730-yilda fransuz tabiatshunos, fizik va matematigi Rene Antuan Reomyur tomonidan taklif qilingan o‘lchov birligi bo‘lib, unda suvning muzlash va qaynash nuqtalari mos ravishda 0 va 80 daraja olinadi. Reomyur muzning erish haroratidan qaynash nuqtasigacha qizdirilganda spirtning kengayishi hisobiga 80 ° Ré ni aniqlagan. Tarixchi Yevgeniy Tarle 1812-yilning oxirlarida Napoleon armiyasining katta yo‘qotishlari haqida shunday degan: “Vaqtinchalik erish birdan dahshatli sovuqqa aylandi. Harorat 15 ga, keyin 20, 26, 28 darajaga tushdi”. Ushbu darajalar Reomyur darajasi bo‘yicha belgilangan, ya'ni 28 ° Ré = -35 °C.

2) Delil darajasi (°D)
Ushbu harorat o‘lchov birligi fransuz astronomi Jozef Nikolas Delil tomonidan ixtiro qilingan bo‘lib, u deyarli Reomyur shkalasiga o‘xshaydi. Pyotr I taklifi bilan Delil Rossiyaga kelib, Fanlar akademiyasi tashkil qiladi va 1732-yilda suyuqlik sifatida simobdan foydalangan holda termometrni yaratadi. XVIII asrda Rossiyada keng qo‘llanilgan ushbu shkaladan Mixail Lomonosov ham foydalangan, ammo u muzlash nuqtasida 0 ni va suvning qaynash nuqtasida 150 darajani "teskari" qo‘llagan.

3) Nyuton darajasi (°N)
Hozirda foydalanilmaydigan yana bir harorat o‘lchov birligi hisoblangan Nyuton shkalasi 1701-yilda Isak Nyuton tomonidan termofizik tadqiqotlar o‘tkazish uchun ishlab chiqilgan. Nyuton termometrik suyuqlik sifatida zig‘ir moyidan foydalangan.
Nyuton chuchuk suvning muzlash nuqtasini nol daraja deb hisoblaydi va u inson tanasining haroratini 12 daraja deb belgilaydi. Shu sababli, suvning qaynash nuqtasi 33 darajaga yetadi.

4) Ryomer darajasi(°Rø)
Ryomer shkalasi 1701-yilda daniyalik astronom Ole Kristensen Ryomer tomonidan yaratilgan. Nyuton shkalasi - Selsiy shkalasining prototipi deb hisoblansa, Ryomer shkallasi - Farengeyt shkalasining prototipiga aylangan.
P.s: Keyinchalik Ryomer va Reomyurni adashtirmaysiz degan umiddamiz)

5) Rankin darajasi (°Ra)
Ushbu shkala shotland fizigi Uilyam Rankin sharafiga nomlangan bo‘lib, unga ko‘ra suvning muzlash nuqtasi 491,67 °Ra, suvning qaynash nuqtasi 671,67 °Ra. Farengeyt va Rankin shkalalari bo‘yicha suvning muzlash va qaynash nuqtalari orasidagi darajalar soni bir xil, ya'ni 180 ga teng. Va nihoyat harorat o‘lchovlarining asosiy qismiga navbat keldi.

6) Farengeyt darajasi (℉)
Ushbu shkala 1724-yilda haroratni o‘lchash uchun shkalani taklif qilgan nemis olimi Daniel Gabriel Farengeyt nomi bilan atalgan. Simob suyuq metall bo‘lib, atrof-muhit haroratiga qarab kengayib, qisqaradi. Farengeyt simobni raqamlangan shkala bilan belgilangan yopiq trubkaga qo‘yganida, simobning har xil harorat ta'sirida ko‘tarilishi va tushishini ko‘radi. Bu dunyodagi birinchi amaliy aniq termometr edi. Farengeyt o‘z ixtirosini daniyalik olim Ole Ryomerning spirtli termometriga asoslagan. 1960-yillargacha ko‘plab davlatlarda asosiy harorat o‘lchov birligi sifatida foydalanilgan ushbu shkaladan bugungi kunda ham 10 ga yaqin davlat asosiy birlik sifatida foydalanadi, jumladan AQSh ham.186 Reomyur = 506 Kelvin = 233 Selsiy = 451 Farengeyt :)
𝑡 = 5/9 (𝐹 − 32)   yoki 

7) Selsiy darajasi (°C)
Ushbu shkala Kelvin bilan birga Xalqaro birliklar tizimida keng qo‘llaniladigan harorat birligidir. AQSh, Bagama orollari, Beliz, Kayman orollari va Liberiyadan tashqari barcha mamlakatlar tomonidan qo‘llaniladi. Selsiy darajasi 1742-yilda haroratni o‘lchash uchun yangi shkalani taklif qilgan shved olimi Anders Selsiy sharafiga nomlangan. Hozirgi kunda Selsiy shkalasi bo‘yicha suvning qaynash nuqtasi 100 daraja, muzlash nuqtasi 0 daraja deb qo‘llaniladi. Dastlabki Selsiy shkalasida esa teskari qabul qilingan, ya'ni qaynash nuqta 0 daraja, muzlash esa 100 daraja. Biz bilgan hozirgi holga kelishiga esa Karl Linney sababchi bo‘lgan.
Inson tanasining normal harorati:
36,6 °C (Selsiy)
97,88 ℉ (Farengeyt)
309,6 K (Kelvin)
29,28 ° Ré (Reomyur)ga to‘g‘ri keladi.
8) Kelvin (К)
1848-yilda ingliz fizik olimi Uilyam Tomson (Baron Kelvin yoki Lord Kelvin nomi bilan ham tanilgan) muz yoki inson tanasi kabi moddalarning xususiyatlaridan mustaqil bo‘lgan mutlaq harorat shkalasini taklif qildi. U koinotdagi mumkin bo‘lgan harorat diapazoni Selsiy va Farengeyt tomonidan taklif qilinganidan ancha yuqori ekanligini aytdi. Mutlaq minimal harorat tushunchasi yangi emas edi, lekin Kelvin uni aniq raqam bilan belgiladi: 0 K -273,15 °C ga teng. Yuqorida keltirilgan shkalalar orasida faqat Kelvin fizikaga asoslangan, eng aniq o‘lchovdir.
Kelvin shkalasi, har qanday gazning fizik xususiyatlariga asoslangan, tegishli uskuna va universal konstantani hisobga olgan holda, koinotning istalgan joyida aniq kalibrlash mumkin. Shuning uchun olimlar ko‘pincha o‘z tajribalarida Kelvin shkalasidan foydalanishni afzal ko‘rishadi.
T=t+273.15 K
9) Plank darajasi (°Tp)
Nemis fizigi Maks Plank nomidagi Plank harorati (°Tp) Plank birliklari deb ataladigan tabiiy birliklar tizimidagi harorat birligidir. Bu kvant mexanikasining asosiy chegarasiga, erishish mumkin bo‘lgan eng katta haroratga mos keladigan birlikdir. Kosmologiyaga ko‘ra, Plank harorati-bu katta portlashning birinchi lahzasidagi (Plank vaqti) Koinotning dastlabki harorati, bu qora tuynuk bug'lanishi mumkin bo‘lgan haroratga teng.
Plank harorati quyidagicha aniqlanadi:

Shunday qilib, Plank birliklari tizimidagi harorat birligi tizimdagi Kelvin harorat birligidan 1,416808·1032 baravar katta.

Asboblarning tasnifi va haroratni o‘lchash usullari
Termodinamikada harorat jismlarning qizish darajasini belgilovchi asosiy fizik kattaliklardan (holat parametrlaridan) biridir. U faqat termodinamik muvozanat holatlari uchun (ya’ni, barqaror tana harorati yoki ikki jism o‘rtasidagi haroratni tenglashtirish - masalan, termometr va o‘lchangan muhit) uchun qat’iy belgilanishi mumkin.
Harorat o‘lchovlari soni kabi, uni o‘lchashning turli xil turlari va usullari mavjud.Ushbu faoliyat uchun ishlatiladigan fizik hodisalarga ko‘ra o‘lchash asboblarini quyidagilarga bo‘lish mumkin:
• har xil haroratda ikkita metall (termojuft) orasidagi interfeysda elektr kuchlanishini hosil qilish;
• element qarshiligining o‘zgarishi (termistor, platina rezistor);
• yarimo‘tkazgichli ulanish parametrlarini o‘zgartirish (diodli termometr);
• suyuqlik, gaz hajmining yoki qattiq jism uzunligining o‘zgarishi (termometr, suyuqlik termometri);
• magnit xususiyatlaridan foydalanish (magnit termometr);
• chiqarilgan issiqlik nurlanish spektrini tahlil qilish (pirometr);
• bimetalik deformatsiyadan foydalanish (bimetalik termometr);
• rang o‘zgarishidan foydalanish;
• tananing suyuqligining o‘zgarishi (Seger konuslari - ilgari qo‘llanilgan, ma’lum o‘lchamdagi kesilgan piramidalar, shunday qilib tanlangan materialdan yasalgan, ma’lum bir haroratga qizdirilganda, konusning egilish harorati deb nomlanadi, ular konusning egilish harorati deb ataladi. poydevorning yuqori qismi. (1-jadval)
Harorat shkalalarini solishtirish
1-jadval
	Tavsif
	Kelvin
	Selsiy
	Farengeyt
	Rankin
	Delil
	Nyuton
	Reomyur
	Ryomer

	Absolut nol
	0
	−273.15
	−459.67
	0
	559.725
	−90.14
	−218.52
	−135.90

	Farengeyt qorishmasining erish harorati (tuz va muz teng miqdorda)
	255.37
	−17.78
	0
	459.67
	176.67
	−5.87
	−14.22
	−1.83

	Suvning muzlash harorati (qulay sharoitda)
	73.15
	0
	32
	491.67
	150
	0
	0
	7.5

	Inson tanasining o‘rtacha harorati ¹
	310.0
	36.6
	98.2
	557.9
	94.5
	12.21
	29.6
	26.925

	Suvning qaynash harorati (qulay sharoit)
	373.15
	100
	212
	671.67
	0
	33
	80
	60

	ErishTitan
	1941
	1668
	3034
	3494
	−2352
	550
	1334
	883

	Quyosh sirti
	5800
	5526
	9980
	10440
	−8140
	1823
	4421
	2909


¹ Inson tanasining o‘rtacha harorati −36.6 ° C ±0.7 °C, yoki 98.2 °F ±1.3 °F. Jadvaldagi ba’zi qiymatlar yaxlitlanilgan!
Termometrlarning ishlash printsipiga ko‘ra tasnifi:
• suyuqlik - shisha kapillyarda suyuqlikning (odatda simob yoki spirt) termik kengayish fenomenini ishlatadi, uning ichida vakuum mavjud;
• simob – -38°C (simob erishi) dan 356°C gacha (simob qaynashi) haroratlar uchun;
• spirtli ichimliklar - -70 dan 120 °C gacha bo‘lgan haroratlar uchun; masalan, xona termometri;
• bimetalik − ikkita metallning issiqlik kengayishidagi farq ishlatiladi;
• gazsimon − ishchi muhit gaz bo‘lib, gaz parametrlari o‘lchanadi, masalan, doimiy bosimdagi hajm yoki doimiy hajmdagi bosim;
• bug‘ − to‘yingan bug‘ bosimining haroratga bog‘liqligidan foydalanadi, termostatlarda, masalan, avtomobil termostatlarida ishlatiladi;
• rezistiv - harorat o‘zgarishi bilan elektr qarshiligining o‘zgarishi fenomenini ishlatadi, omil sifatida platina, bronza, yarim o‘tkazgichlar, maxsus qotishmalar ishlatiladi;
• elektr - datchiklarni yaratish uchun ishlatiladigan materiallarning elektr xususiyatlariga haroratning ta’siridan foydalanadi;
• termojuft – termoelektrik hodisasidan (ikki turli metallar tutashgan joyda elektromagnit kuch hosil bo‘lishi) foydalanadi;
• magnit (paramagnit) - 1 Kelvindan past haroratni o‘lchash uchun;
• pirometr - haroratni kontaktsiz o‘lchash uchun o‘lchash moslamasi. U tekshirilayotgan organlar tomonidan chiqariladigan issiqlik radiatsiyasini tahlil qilish asosida ishlaydi.
Haroratni o‘lchash asboblari, shuningdek, ularning maqsadi kabi boshqa mezonlarga ko‘ra tasniflanishi mumkin. Shu nuqtai nazardan, biz termometrlarni ajratamiz:
• tibbiy - 35 dan 42°C gacha bo‘lgan haroratlar uchun (elektron termometrlar:32-42°C).Uning o‘zgarishi ovulyatsiya termometridir. Bu maksimal harorat termometrlari;
• meteorologik – ikki termometrdan iborat, maksimal va minimal;
derazadan tashqarida - -50 dan 50 °C gacha bo‘lgan haroratda;
• xona - 0 dan 40°C gacha bo‘lgan haroratlar uchun;
• laboratoriya - har xil haroratlar uchun (odatda 0-150°C).

